એ પછી કે. ટી. ચિલ્ડ્રનના ઇન્ચાર્જ ડો. યોગેશ પરીખની રાહબરીમાં ડો. ઝલક, ડો. આરતી મકવાણા, ડો. પુનિત, ડો. જીજ્ઞેશ, નસિંગ સ્ટાફ સતત આ બાળકીને બચાવવા કામે લાગ્યો હતો. ખાસ ઇન્જેકશન જેની બજારમાં કિંમત ૧૫૦૦ છે તે પુરા પાડવા તૈયારી થઇ સતત પાંચ દિવસ રોજના ૧૦ આવા ઇન્જેકશન લેવા પડે, અધવચ્ચે મુકી શકાય નહિ. આ ગણીએ તો ઇન્જેકશનનો ખર્ચ જ ૧ાા લાખ થતો હતો. ડો. પરીખે ખાસ રસ લઇ સિવિલ સર્જન ડો. મનિષ મહેતાની મંજૂરી લઇ સારવાર ચાલુ કરી હતી. અંતે ૯૪ દિવસની સઘન સારવાર બાદ આ બાળકીને નવું જીવન મળ્યું હતું.